Dit was baie warm maar daar is lugversorging in die sitkamer en hoofslaapkamer. Die ander kamers het almal dakwaaiers. Netjies en skoon. Sal weer daar slaap.
Netjiese ruim 3 slaapkamer huis met alles wat nodig is. Nie grand nie, maar gemaklik. Ideaal vir oorslaap 1 of 2 aande op pad van binneland na die kus of terug. Nie vir 'n langer vakansie nie.
Ons het twee klein honde, die omheinde erf was baie lekker vir hulle na die lang reis se stilsit. Goeie waarde vir geld. Bets was baie behulpsaam.
Baie dankie Riaan. Ek waardeer jou jou kommentaar. Dit gee my weer moed, want party kla oor die geringste foute. Julle is altyd welkom.
Dit werk so. As julle by die gastehuis kom moet julle my bel. Ek kan nie die heeltyd daar wag nie. Daar is bottels met seep wat higiënies is. Ons is maar oudmodies dat jy na jou ouma kan verlang.
Ons het baie lekker gebly die nag. Alles deur ons benodig was beskikbaar en netjies. Kan die verblyf met 'n geruste hart aanbeveel en sal weer daarvan gebruik maak.
Lekker klein huisie met lekker braaigeriewe en baie privaat, ons het die hele erf vir onsself gehad. Ons was gelukkig om die Gariepdam te sien oorloop.
Rooibekkie 2, Gariepdam is 'n baie netjiese en skoon huis. Gerieflik en bekostigbare vakansie of oornag opsie. Kan hom beslis aanbeveel. Waarde vir geld.
Netjies, skoon, alles wat jy nodig het, veilig en uitstekende diens. Het regtig my verwagtinge oortref vir wat ons betaal het. Welgedaan.
Dit is nie maklik om verblyf met honde te kry nie en Rooibekkie was perfek geskik. Die erf is omhein en hulle kon vry rondloop. Die huis was skoon en goed toegerus en die die braaiplek was 'n bonus.
Dit was lekker om hier tuis te gaan. Die huis is baie gerieflik met genoeg veilige parkering. Net jammer die sterk wind het gedurende die nag van ons verblyf 'n gedeelte van die omheining omgewaai. Die eienaars van Rooibekkie kon dit egter nie voorsien nie. Geen skade aan ons kant aangerig nie.
Ek sal die plekkie vir enige iemand voorstel. Netheid uit die boonste rakke. Rustig en vriendelike ontvangs. Sal weer van geriewe gebruik maak.
Padaanwysings was beroerd - wat eenvoudige roete moes wees, was 'n hele toer deur die gebied. Baie raserig deur die hele nag wat 'n rustige nagrus belemmer het, toeters wat blaas en geskree van besope persone. Vir my persoonlik, was dit glad nie waarde vir geld nie.
Ons was net een dag daar maar die hele opset in die huis is goed en skoon en groot, veilig omhein en baie spasie vir motors, baie dankie is die waarde vir geld. Baie lekker oornag.
Vir ons gesin met groot honde was dit 'n gerieflike, oornag-blyplek, maar sal nie langer vertoef nie.
Ek kan nie glo dat iemand so iets kan skryf van my plekkie nie. Volgens my het julle in Rooibekkie 2 geslaap. Ek kan jou waarborg dat my plekkie skoon is, aangesien ons na gaste, als skoon maak en vars skoon beddegoed oorgetrek word.